pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.กำชับเจ้าหน้าที่ดูแลประชาชนป้องกันโรคที่มากับน้ำท่วม
วันอังคารที่ 10 กันยายน 2562
สธ.กําชับเจ้าหน้าที่ดูแลประชาชนป้องกันโรคที่มากับน้ําท่วม
กระทรวงสาธารณสุข กําชับเจ้าหน้าที่ ทีมหมอครอบครัว อสม. เยี่ยมบ้าน จุดพักพิง ให้คําแนะนําประชาชนป้องกันโรคที่มากับน้ําท่วม และหลังน้ําลด เฝ้าระวังโรคติดต่อที่มีผู้ป่วยเป็นกลุ่มก้อน เช่น ไข้หวัด ไข้หวัดใหญ่ อุจจาระร่วง
กระทรวงสาธารณสุข กําชับเจ้าหน้าที่ ทีมหมอครอบครัว อสม. เยี่ยมบ้าน จุดพักพิง ให้คําแนะนําประชาชนป้องกันโรคที่มากับน้ําท่วม และหลังน้ําลด เฝ้าระวังโรคติดต่อที่มีผู้ป่วยเป็นกลุ่มก้อน เช่น ไข้หวัด ไข้หวัดใหญ่ อุจจาระร่วง
วันนี้ (10 กันยายน 2562) นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์เกี่ยวกับการดูแลประชาชนในพื้นที่น้ําท่วมว่า ได้ให้นายแพทย์สาธารณสุขจังหวัด เฝ้าระวังโรคที่มีผู้ป่วยเป็นกลุ่มก้อน เช่น ไข้หวัด ไข้หวัดใหญ่ อุจจาระร่วง หากมีรายงานให้ส่งทีมสอบสวนโรคเคลื่อนที่เร็วลงพื้นที่ควบคุมไม่ให้มีการแพร่กระจายในวงกว้าง และส่งเจ้าหน้าที่ ทีมหมอครอบครัว อสม. เยี่ยมบ้าน จุดพักพิง ให้คําแนะนําประชาชนป้องกันโรคที่มากับน้ําท่วมและหลังน้ําลด โดยเฉพาะกลุ่มเปราะบาง เช่น เด็กเล็ก ผู้สูงอายุ หญิงตั้งครรภ์
“ในช่วงน้ําท่วมนี้ ขอให้ประชาชนดูแลตนเองให้ร่างกายอบอุ่นอยู่เสมอ หลังจากเดินลุยน้ําให้ล้างทําความสะอาด และเช็ดให้แห้ง ป้องกันโรคน้ํากัดเท้า หากมีไข้สูง ปวดเมื่อย กินยาลดไข้พาราเซตามอลแล้วอาการไม่ดีขึ้น ให้แจ้งอสม. ประสานทีมหมอครอบครัว หรือไปรักษาที่หน่วยแพทย์เคลื่อนที่ โรงพยาบาลส่งเสริมสุขภาพตําบลใกล้บ้าน หากเป็นไข้หวัดใหญ่ หรือโรคฉี่หนู จะส่งรักษาต่อที่โรงพยาบาล” นายแพทย์สุขุมกล่าว
*************************************** 10 กันยายน 2562
รัฐบาลไทย-ข่าวทำเนียบรัฐบาล-​นายกรัฐมนตรีเข้าร่วมการประชุมระหว่างผู้นำอาเซียนกับกับผู้แทนเยาวชนอาเซียน
วันเสาร์ที่ 29 เมษายน 2560
​นายกรัฐมนตรีเข้าร่วมการประชุมระหว่างผู้นําอาเซียนกับกับผู้แทนเยาวชนอาเซียน
​นายกรัฐมนตรีเข้าร่วมการประชุมระหว่างผู้นําอาเซียนกับกับผู้แทนเยาวชนอาเซียน
วันนี้(29 เมษายน 2560) เวลาประมาณ 16.05 น. ตามเวลาท้องถิ่น พลเอกประยุทธ์ จันทร์โอชา นายกรัฐมนตรี เข้าร่วมการประชุมระหว่างผู้นําอาเซียนกับกับผู้แทนเยาวชนอาเซียน ณ ห้อง Summit Hall D, PICC กรุงมะนิลา สาธารณรัฐฟิลิปปินส์
พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรีรู้สึกยินดีที่ได้มาพบปะกับคนรุ่นใหม่ของอาเซียนในเวทีนี้อีกครั้งหนึ่ง ความคิดเห็นและข้อเสนอแนะจากเยาวชนมีความสําคัญต่อการกําหนดนโยบายเพื่อพัฒนาประเทศและประชาคมอาเซียน และหวังที่จะได้เห็นคนรุ่นใหม่ของอาเซียนมีความทันสมัย เป็นสากล เป็นพลเมืองโลก (global citizen)ที่มีความรับผิดชอบ มีความรักและหวงแหนในอัตลักษณ์ขนบธรรมเนียมที่ดีงามของอาเซียน
นายกรัฐมนตรีได้เสนอแนวทางในการส่งเสริมบทบาทของเยาวชนในการขับเคลื่อนประชาคมอาเซียน 3 ประการ ดังนี้
ประการแรก การส่งเสริมให้เยาวชนในอาเซียนมีความคิดสร้างสรรค์ ใส่ใจเปิดรับนวัตกรรมใหม่ ๆ โดยรัฐบาลควรส่งเสริมพัฒนาศักยภาพให้เยาวชนของเราเป็นผู้ประกอบการรุ่นใหม่ในอาเซียนเพื่อเป็นกําลังสําคัญ ช่วยขับเคลื่อนประชาคมเศรษฐกิจอาเซียนอย่างต่อเนื่อง โดยเน้นนวัตกรรมและแนวคิดข้อริเริ่มใหม่ ๆ นายกรัฐมนตรีเสนอให้มีการจัดการแข่งขันทั่วภูมิภาคเพื่อคัดเลือกผู้ประกอบการรุ่นเยาวชนที่ดีเด่นของภูมิภาค โดยอาจร่วมมือกับสภาที่ปรึกษาธุรกิจอาเซียน (ASEAN Business Advisory Council)
ประการที่สอง ควรส่งเสริมให้เยาวชนในอาเซียนได้มีโอกาสพบปะ ทําความรู้จัก รวมทั้งแลกเปลี่ยนข้อคิดเห็น
ประสบการณ์และวัฒนธรรมที่ดีงามเพื่อร่วมกันพัฒนาประชาคมอาเซียน ผ่านกิจกรรมเครือข่ายเยาวชนต่างๆ
จึงขอเสนอให้จัดค่ายเยาวชนอาเซียนอย่างสม่ําเสมอ โดยให้ความสําคัญเป็นพิเศษกับเยาวชนในถิ่นทุรกันดารและพื้นที่ชายแดน เพื่อให้เยาวชนดังกล่าวมีโอกาสเข้าถึงและเข้าใจประชาคมอาเซียนมากยิ่งขึ้น ซึ่งไทยพร้อมที่จะจัดค่ายเยาวชนอาเซียนในปีนี้และหวังว่าผู้แทนเยาวชนจากประเทศสมาชิกอาเซียนจะเข้าร่วม
ประการที่สาม ควรยกระดับบทบาทของเยาวชนอาเซียนให้เด่นชัดในเวทีระหว่างประเทศ นายกรัฐมนตรีเสนอให้มีตําแหน่งยุวทูตอาเซียนเพื่อเป็นแบบอย่างที่ดีให้แก่เยาวชนทุกคนในอาเซียน และมีบทบาทส่งเสริมความสัมพันธ์ระหว่างเยาวชนทั้งภายในและนอกอาเซียน ทั้งนี้ เพื่อช่วยสร้างความเชื่อมโยงระหว่างประชาชนทั้งภูมิภาค บนพื้นฐานของการเคารพความหลากหลาย
รัฐบาลไทย-ข่าวทำเนียบรัฐบาล-นายกฯ พอใจส่งออกไทยขยายตัวสูงสุดในรอบ 52 เดือน กำชับสร้างความเข้มแข็งภายในควบคู่กัน ชี้นักลงทุนต่างชาติตอบรับอีอีซีเกินคาด เตรียมขยายพื้นที่รองรับการพัฒนา หนุนเศรษฐกิจเติบโต
วันเสาร์ที่ 24 มิถุนายน 2560
นายกฯ พอใจส่งออกไทยขยายตัวสูงสุดในรอบ 52 เดือน กําชับสร้างความเข้มแข็งภายในควบคู่กัน ชี้นักลงทุนต่างชาติตอบรับอีอีซีเกินคาด เตรียมขยายพื้นที่รองรับการพัฒนา หนุนเศรษฐกิจเติบโต
นายกฯ พอใจส่งออกไทยขยายตัวสูงสุดในรอบ 52 เดือน กําชับสร้างความเข้มแข็งภายในควบคู่กัน ชี้นักลงทุนต่างชาติตอบรับอีอีซีเกินคาด เตรียมขยายพื้นที่รองรับการพัฒนา หนุนเศรษฐกิจเติบโต
วันนี้ (24 มิถุนายน 2560) พลเอก ประยุทธ์ จันทร์โอชา นายกรัฐมนตรี พอใจกับตัวเลขการส่งออกของไทยในเดือน พ.ค.60 ที่เติบโตสูงถึงร้อยละ 13.2 เมื่อเทียบกับช่วงเดือนกันของปีก่อน ซึ่งถือว่าเป็นการขยายตัวสูงสุดในรอบ 52 เดือน โดยเฉพาะสินค้าเกษตรและอุตสาหกรรมเกษตร เช่น ยางพารา น้ําตาลไทย ผักผลไม้สด แช่แข็ง กระป๋อง และแปรรูป ไก่สดแช่แข็งและแปรรูป รวมทั้งสินค้าอุตสาหกรรม ผลิตภัณฑ์ยาง รถยนต์และส่วนประกอบ แผงวงจรไฟฟ้า คอมพิวเตอร์และส่วนประกอบ
“นายกฯ กล่าวว่า นอกจากปัจจัยการค้าโลกขยายตัวต่อเนื่อง การส่งออกไปสหรัฐฯ และเวียดนามสูงสุดเป็นประวัติการณ์ และตลาดตะวันออกกลางขยายตัวดีขึ้น ส่งผลการให้ภาพรวมการส่งออกไทยเติบโตขึ้นแล้ว ต้องชื่นชมการทํางานของทุกคนทั้งข้าราชการและภาคเอกชนที่ใช้ศักยภาพของตัวเองอย่างเต็มที่ โดยสามารถปรับตัวเพื่อตอบสนองความต้องการของตลาดโลกที่เปลี่ยนแปลงได้ อย่างไรก็ตาม ขอให้ทุกส่วนเร่งรัดการลงทุนภายในประเทศและส่งเสริมเศรษฐกิจระดับฐานรากให้เข้มแข็งตามแผนที่กําหนดไว้ควบคู่ไปกับการส่งออก เพื่อสร้างความสมดุลทั้ง 2 ด้าน”
นอกจากนี้ นายกรัฐมนตรียังได้รับรายงานว่า ขณะนี้มีนักลงทุนจากต่างประเทศหลายรายให้ความสนใจที่จะมาลงทุนในโครงการระเบียงเศรษฐกิจภาคตะวันออก หรือ อีอีซี เช่น สหรัฐฯ และญี่ปุ่น ซึ่งมีจํานวนมากกว่าที่คาดการณ์ไว้ ส่วนใหญ่เป็นการลงทุนใน 10 อุตสาหกรรมเป้าหมาย โดยเฉพาะกลุ่มยานยนต์ อุปกรณ์และเครื่องมือแพทย์ และยานยนต์ไฟฟ้า โดยทุกประเทศเห็นว่าพื้นที่อีอีซีของไทยจะเป็นจุดเชื่อมโยงไปสู่ตลาดอาเซียนและตลาดโลกได้
“การลงทุนจริงจะเกิดขึ้นในปีหน้า เช่น โครงการพัฒนาท่าอากาศยานอู่ตะเภา สร้างศูนย์ซ่อมอากาศยาน ที่ บ.การบินไทย ได้ลงนามความร่วมมือกับ บ.แอร์บัส โครงการรถไฟความเร็วสูง กทม.-ระยอง โครงการท่าเรือมาบตาพุดแหลมฉบัง โครงการจัดตั้งเขตส่งเสริมอุตสาหกรรมและนวัตกรรมดิจิทัลในอีอีซี (Digital Park) และการตั้งฐานผลิตรถยนต์ไฟฟ้า หรือ EV หุ่นยนต์ และอุปกรณ์เครื่องมือแพทย์ของนักลงทุนต่างชาติ เป็นต้น ซึ่งรัฐบาลตั้งเป้าว่าจะมีเงินลงทุนในอีอีซีไม่ต่ํากว่า 500,000 ลบ.ภายใน 5 ปี”
ล่าสุดกรมธนารักษ์ได้เตรียมมอบพื้นที่ราชพัสดุ 3,000 – 4,000 ไร่ ใน จ.ฉะเชิงเทรา เพื่อสร้างเป็นเมืองใหม่สําหรับเป็นที่อยู่อาศัยรองรับประชาชนที่จะไปทํางานในอีอีซี รวมกับของเดิมที่ได้สนับสนุนพื้นที่ 759 ไร่ ใน อ.ศรีราชา จ.ชลบุรี เพื่อจัดตั้ง Digital Park Thailand และพื้นที่อีกกว่า 6,500 ไร่ เพื่อพัฒนาท่าอากาศยานอู่ตะเภา
รัฐบาลไทย-ข่าวทำเนียบรัฐบาล-รมว.วทเยี่ยมชมโรงงานผลิตรังนกและไอศกรีม ภายใต้การสนับสนุนโดย วว.
วันจันทร์ที่ 6 กุมภาพันธ์ 2560
รมว.วทเยี่ยมชมโรงงานผลิตรังนกและไอศกรีม ภายใต้การสนับสนุนโดย วว.
รมว.วทเยี่ยมชมโรงงานผลิตรังนกและไอศกรีม ภายใต้การสนับสนุนโดย วว.
4 กุมภาพันธ์ 2560 / ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี พร้อมด้วย ดร.ลักษมี ปลั่งแสงมาศ ผู้ว่าการสถาบันวิจัยวิทยาศาสตร์แห่งประเทศไทย และคณะ เดินทางเข้าเยี่ยมชม หจก.จิงเยี้ยนเป่ารังนก และบริษัท เชียงรายโฮมเมดไอศกรีม จํากัด
เมื่อเวลา 10.30 น. ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี พร้อมด้วยคณะผู้บริหารและคณะผู้ติดตาม เดินทางมาถึง หจก.จิงเยี้ยนเป่ารังนก เพื่อเยี่ยมชมโรงงานรังนก ตรวจเยี่ยมชมห้องผลิตรังนกแห้ง ขั้นตอนการผลิตต่างๆ การคัดแยก การแปรรูป โดยได้รับการสนับสนุนจากสถาบันวิจัยวิทยาศาสตร์แห่งประเทศไทยเข้ามาช่วยวางระบบต่างๆ วางไลน์การผลิตทั้งหมด รวมทั้งการใช้อุปกรณ์และบรรจุภัณฑ์ต่างๆ ทําให้ได้รับ อย. และสามารถนําขายได้
นอกจากนั้น ช่วงบ่ายของวันนี้ ดร.อรรชกา สีบุญเรือง ได้เดินทางไปเยี่ยมชม บริษัท เชียงรายโฮมเมดไอศกรีม จํากัด ซึ่งทาง สถาบันวิจัยวิทยาศาสตร์แห่งประเทศไทยได้มีส่วนร่วมและให้การสนับสนุนในโครงการพัฒนาสูตรและกระบวนการผลิตไอศกรีมจากดอกไม้ เพื่อร่วมพูดคุยถึงความเป็นมา กระบวนการผลิต ร่วมทั้งแลกเปลี่ยนข้อมูลและให้คําแนะนําในการพัฒนาผลิตภัณฑ์ต่อไป
ข่าว : นายปวีณ ควรแย้ม
ภาพและวีดีโอ : นางสาวพจนพร แสงสว่าง และ นายไววิทย์ ยอดประสิทธิ์
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728 - 3732 โทรสาร 02 333 3834
E-Mail :pr@most.go.th Facebook : sciencethailand
รัฐบาลไทย-ข่าวทำเนียบรัฐบาล-รมต.นร. ออมสินฯ รับมอบเงินบริจาคช่วยเหลือผู้ประสบภัยน้ำท่วม
วันพฤหัสบดีที่ 24 สิงหาคม 2560
รมต.นร. ออมสินฯ รับมอบเงินบริจาคช่วยเหลือผู้ประสบภัยน้ําท่วม
นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นผู้แทนรัฐบาลรับมอบเงินบริจาคช่วยเหลือผู้ประสบภัยน้ําท่วมที่ภาคอีสานและภาคเหนือ จํานวน 4 ราย
วันนี้ (24 สิงหาคม 60) เวลา 10.00 น. ณ ศูนย์รับบริจาคช่วยเหลือผู้ประสบภัยน้ําท่วม สํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นผู้แทนรัฐบาลรับมอบเงินบริจาคช่วยเหลือผู้ประสบภัยน้ําท่วมที่ภาคอีสานและภาคเหนือ จํานวน 4 ราย ดังนี้
1. นายสมชัย เลิศสุทธิวงค์ ประธานเจ้าหน้าที่บริหาร บมจ.แอดวานซ์ อินโฟร์ เซอร์วิส จํากัด (มหาชน) จํานวน 1,000,000 บาท
2. นาย ฮุย เวง ชอง กรรมการ บมจ. แอดวานซ์ อินโฟร์ เซอร์วิส จํากัด (มหาชน) จํานวน 1,000,000 บาท
3. นายเอนก พนาอภิชน ประธานเจ้าหน้าที่บริหารบริษัท อินทัช โฮลดิ้ง จํากัด (มหาชน) จํานวน 1,000,000 บาท
4. สมาคมวิญญูชนไทย – จีน จํานวน 162,000 บาท
โอกาสนี้ รัฐมนตรีประจําสํานักนายกรัฐมนตรี ได้แสดงความขอบคุณผู้บริจาคเงินสมทบทุนช่วยเหลือผู้ประสบภัยน้ําท่วม พร้อมกล่าวว่า รัฐบาลจะนําเงินบริจาคดังกล่าวให้กับศูนย์ช่วยเหลือประชาชนประสบภัยน้ําท่วมที่รัฐบาลได้จัดตั้งขึ้นมา เพื่อเป็นศูนย์กลางการรับบริจาคของประชาชนที่ต้องการช่วยเหลือผู้ประสบภัยน้ําท่วม พร้อมเชิญชวนประชาชน หน่วยงานราชการ และรัฐวิสาหกิจ ได้ร่วมกันบริจาคเงินช่วยเหลือประชาชนผู้ประสบอุทกภัยได้ที่กองทุนช่วยเหลือผู้ประสบสาธารณภัย ของสํานักงานปลัดสํานักนายกรัฐมนตรี ผ่านบัญชี 067-0-06895-0 ธนาคารกรุงไทย สาขาทําเนียบรัฐบาล
สําหรับผู้ที่บริจาคเงินเพื่อช่วยเหลือผู้ประสบอุทกภัย กรณีบุคคลธรรมดา สามารถนําเงินที่บริจาคไปหักลดหย่อนในการคํานวณภาษีเงินได้บุคคลธรรมดาได้เท่าที่บริจาค แต่ไม่เกินร้อยละสิบของเงินได้สุทธิ กรณีบริษัทหรือห้างหุ้นส่วนนิติบุคคล สามารถนําเงินหรือมูลค่าทรัพย์สินที่บริจาคไปหักเป็นรายจ่ายในการคํานวณกําไรสุทธิได้เท่าที่บริจาค แต่ไม่เกินร้อยละ 2 ของกําไรสุทธิ
.....................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​ไทย-เยอรมนีมุ่งเสริมสร้างความเป็นหุ้นส่วนที่ยั่งยืนและรอบด้าน
วันพุธที่ 28 พฤศจิกายน 2561
​ไทย-เยอรมนีมุ่งเสริมสร้างความเป็นหุ้นส่วนที่ยั่งยืนและรอบด้าน
วันนี้ (28 พฤศจิกายน 2561) เวลา 12.30 น. ณ สํานักนายกรัฐมนตรีสหพันธ์สาธารณรัฐเยอรมนี พลเอก ประยุทธ์ จันทร์โอชา นายกรัฐมนตรี พบหารือกับ ดร. อังเกลา แมร์เคล นายกรัฐมนตรีสหพันธ์สาธารณรัฐเยอรมนี ระหว่างการรับประทานอาหารกลางวัน Working Lunch
โดยเมื่อเดินทางถึงสํานักนายกรัฐมนตรีสหพันธ์สาธารณรัฐเยอรมนี นางแมร์เคลรอให้การต้อนรับ และเชิญนายกรัฐมนตรีเข้าสู่ภายในอาคารเพื่อแนะนําคณะผู้แทนฝ่ายเยอรมัน จากนั้น ผู้นําทั้งสองได้ร่วมกันกล่าวต่อสื่อมวลชน ดังนี้
นายกรัฐมนตรีอังเกลา แมร์เคล ได้กล่าวถึงความสัมพันธ์ที่ดีและยืนยาวระหว่างไทย-เยอรมนี มีการแลกเปลี่ยนความร่วมมือในหลากหลายสาขา รวมทั้งการลงทุนของนักลงทุนในเยอรมนี ทั้งนี้ ไทยและเยอรมนีได้ร่วมมือกันทั้งในกรอบทวิภาคี ภูมิภาค และร่วมกันแก้ปัญหาต่างๆที่เป็นข้อกังวลของประชาคมโลก เช่น การเปลี่ยนแปลงสภาพภูมิอากาศ การค้าโลก รวมถึงการสร้างเสริมการเชื่อมโยงในทุกมิติ นอกจากนี้ นายกรัฐมนตรีเยอรมนีได้แสดงความยินดีต่อพัฒนาการการเมืองของไทยที่กําลังจะมีการเลือกตั้งในต้นปีหน้า และขอให้ไทยประสบความสําเร็จในการเลือกตั้ง ซึ่งเยอรมนีพร้อมขับเคลื่อนความสัมพันธ์และความร่วมมือต่างๆให้ประสบผลสําเร็จต่อไป
ในโอกาสนี้ นายกรัฐมนตรีได้กล่าวขอบคุณที่รัฐบาลเยอรมนีให้การต้อนรับการในเยือนครั้งนี้อย่างสมเกียรติ และชื่นชมความสามารถและการเป็นผู้นําที่เข้มแข็งของนางแมร์เคล ที่ได้มีการพบปะกันในหลายโอกาส ทั้งนี้ เยอรมนีถือเป็น 1 ในพันธมิตรที่ยาวนานและสําคัญที่สุดของไทยในยุโรป โดยมีความสัมพันธ์ทวิภาคีระหว่างกันยาวนานถึง 156 ปี ไทยและเยอรมนีตั้งเป้าเพิ่มพูนการค้าระหว่างกันให้ถึง 1.5 หมื่นล้านยูโรภายในปี 2563
นายกรัฐมนตรีกล่าวว่าพร้อมส่งเสริมความเป็นหุ้นส่วนที่ยั่งยืนผ่านความร่วมมือด้านเศรษฐกิจและการพัฒนาประเทศ ตามนโยบายไทยแลนด์ 4.0 เยอรมนีเป็นต้นแบบการพัฒนาของไทยในหลายด้าน โดยเฉพาะอย่างยิ่งการพัฒนาด้านเศรษฐกิจ อุตสาหกรรม วิทยาศาสตร์ เทคโนโลยีและนวัตกรรม โดยไทยหวังที่จะเป็นหุ้นส่วนทางยุทธศาสตร์กับเยอรมนีในทุกด้าน โดยเฉพาะทางเศรษฐกิจ ด้านการวิจัยและพัฒนา (R&D) และด้านการพัฒนาทรัพยากรมนุษย์ ทั้งนี้ เยอรมนีเป็นต้นแบบและแรงบันดาลใจของไทยในการขับเคลื่อนสู่อุตสาหกรรม 4.0
ในโอกาสที่ไทยจะเป็นประธานอาเซียนในปีหน้า ไทยพร้อมขับเคลื่อนความร่วมมือระหว่างอาเซียนและเยอรมนี รวมทั้งการแก้ปัญหาที่อยู่ในความสนใจของโลก เช่น สิ่งแวดล้อม และการเปลี่ยนแปลงสภาพภูมิอากาศ
รัฐบาลไทย-ข่าวทำเนียบรัฐบาล-อสม. เคาะประตูบ้าน ให้คำแนะนำโรคโควิด-19 กว่า 1 ล้านหลังคาเรือน [กระทรวงสาธารณสุข]
วันศุกร์ที่ 20 มีนาคม 2563
อสม. เคาะประตูบ้าน ให้คําแนะนําโรคโควิด-19 กว่า 1 ล้านหลังคาเรือน [กระทรวงสาธารณสุข]
กระทรวงสาธารณสุข จัดประชุมวิชาการออนไลน์ เนื่องในวันอาสาสมัครสาธารณสุขแห่งชาติ ประจําปี 2563 ให้ความรู้ อสม.ในการเฝ้าระวัง ป้องกันโรคโควิด-19 ในชุมชน ส่ง อสม. เคาะประตูบ้านกว่า 1 ล้าน 6 แสน หลังคาเรือน
วันนี้ (20 มีนาคม 2563) ที่กรมสนับสนุนบริการสุขภาพ กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ เปิดการประชุมวิชาการ อสม.เคาะประตูบ้าน ต้านโรคโควิด-19 เนื่องในวันอาสาสมัครสาธารณสุขแห่งชาติ ประจําปี 2563 โดยมีประธานชมรม อสม.ระดับจังหวัดทั่วประเทศ เข้าร่วมประชุม เพื่อให้ความรู้และสนับสนุนบทบาทในการเฝ้าระวัง ป้องกันการแพร่ระบาดของโรคโควิด-19 ในชุมชน พร้อมมอบรางวัลการประกวดจัดทําหน้ากากผ้าของ อสม. ในระดับจังหวัด
นายอนุทินกล่าวว่า วันที่ 20 มีนาคมของทุกปี เป็นวันอาสาสมัครสาธารณสุขแห่งชาติ ในปีนี้ กระทรวงสาธารณสุขได้จัดประชุมวิชาการ อสม. เคาะประตูบ้านต้านโรคโควิด-19 โดยเชิญประธานชมรมอาสาสมัครสาธารณสุขประจําหมู่บ้าน (อสม.) ทุกจังหวัดมาร่วมประชุมที่ส่วนกลาง จัดที่นั่งระยะห่างกัน และให้อสม.ทั่วประเทศ ร่วมประชุมออนไลน์ผ่านการถ่ายทอดสดทางเฟซบุ๊ก ลดความเสี่ยงในการรวมกลุ่ม ตามนโยบายรัฐบาลที่ให้มีการเว้นระยะห่างจากสังคม (Social Distancing) งดการทํากิจกรรมทางสังคม ขณะเดียวกันให้ อสม.ซึ่งเป็นผู้นําการเปลี่ยนแปลงพฤติกรรมของชุมชน ออกเคาะประตูบ้าน ให้ความรู้ คําแนะนําประชาชนในการเฝ้าระวังป้องกันโรค ซึ่งได้ดําเนินการไปแล้วกว่า 1 ล้าน 6 แสนหลังคาเรือน รวมทั้งติดตามสังเกตอาการผู้ที่เดินทางกลับมาจากประเทศที่มีการระบาดของโรคต่อเนื่อง
ด้านดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวว่า อสม.ที่มีจํานวนกว่า 1 ล้านคนทั่วประเทศ เป็นกําลังหลักในการดูแลคนในชุมชน ได้ออกไปเคาะประตูบ้านให้ความรู้แก่ประชาชนและติดตามกลุ่มเสี่ยง สอนทําหน้ากากผ้า และเจลแอลกอฮอล์ สําหรับไว้ใช้ในครัวเรือน ลดปัญหาการขาดแคลนหน้ากากอนามัย ประหยัดค่าใช้จ่าย โดยได้เริ่มดําเนินการไปเมื่อวันที่ 2 มีนาคม 2563 ที่ผ่านมา โดยก่อนออกปฏิบัติงาน สํานักงานสาธารณสุขจังหวัดได้จัดอบรมให้ความรู้ในการป้องกันตนเอง จัดหาหน้ากากผ้าและเจลล้างมือให้กับอสม.ทุกคน
ด้านนพ.ธเรศ กรัษนัยรวิวงค์ อธิบดีกรมสนับสนุนบริการสุขภาพ กล่าวว่า วันอสม.ในปีนี้ ได้จัดกิจกรรมรณรงค์ให้ความรู้ การสอนทําหน้ากากอนามัยจากผ้า และทําเจลแอลกอฮอล์สําหรับล้างมือ พร้อมมอบรางวัลประกวดจัดทําหน้ากากอนามัยจากผ้า ประเภทชมรม อสม. ระดับจังหวัด จํานวน 3 รางวัล ได้แก่ จังหวัดบึงกาฬ ปัตตานี และกระบี่ รับเงินรางวัลๆ ละ 5,000 บาท
ทั้งนี้ การประชุมในครั้งนี้ ได้ดําเนินการตามมาตรการป้องกันการระบาดของโรคโควิด-19 โดยเว้นระยะห่างทางสังคม หรือ social distance ถ่ายทอดสดแบบออนไลน์ เพื่อลดจํานวนผู้เข้าร่วมประชุม ส่วนผู้ที่เข้าประชุมได้มีการจัดแบ่งห้องประชุม และจัดที่นั่งให้ห่างกันในระยะ 2 เมตร พร้อมจัดให้มีเจลแอลกอฮอล์ไว้หน้าห้องประชุมทุกห้อง นอกจากนี้ ผู้ร่วมประชุมทุกคน ต้องสวมใส่หน้ากากอนามัย และตรวจวัดอุณหภูมิจากกล้องถ่ายภาพความร้อนก่อนเข้างาน เพื่อป้องกันและลดการแพร่ระบาดของโรค
****************************
20 มีนาคม 2563
รัฐบาลไทย-ข่าวทำเนียบรัฐบาล-รมว.อว. ร่วมบรรยายพิเศษ “กรอบความร่วมมือในการทำงานระหว่างกระทรวงการอุดมศึกษา วิทยาศาสตร์ วิจัยและนวัตกรรมกับสภาเกษตรกรแห่งชาติ” เชื่อมโยงการทำงานแบบบูรณาการร่วมกัน
วันศุกร์ที่ 25 ตุลาคม 2562
รมว.อว. ร่วมบรรยายพิเศษ “กรอบความร่วมมือในการทํางานระหว่างกระทรวงการอุดมศึกษา วิทยาศาสตร์ วิจัยและนวัตกรรมกับสภาเกษตรกรแห่งชาติ” เชื่อมโยงการทํางานแบบบูรณาการร่วมกัน
รมว.อว. ร่วมบรรยายพิเศษ “กรอบความร่วมมือในการทํางานระหว่างกระทรวงการอุดมศึกษา วิทยาศาสตร์ วิจัยและนวัตกรรมกับสภาเกษตรกรแห่งชาติ” เชื่อมโยงการทํางานแบบบูรณาการร่วมกัน
วันศุกร์ที่ 25 ตุลาคม 2562 เวลา 9.30 น. ดร.สุวิทย์ เมษินทรีย์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว) กล่าวบรรยายในเรื่อง“กรอบความร่วมมือในการทํางานระหว่างกระทรวงการอุดมศึกษา วิทยาศาสตร์ วิจัยและนวัตกรรมกับสภาเกษตรกรแห่งชาติ”พร้อมด้วยนายประพัฒน์ ปัญญาชาติรักษ์ประธานสภาเกษตรกรแห่งชาติ เพื่อหารือและให้แนวทาวในการปฏิบัติงานแก่ตัวแทนสภาเกษตรกรจังหวัดที่เข้าร่วมในการประชุมสภาเกษตรกรแห่งชาติ ครั้งที่ 6/2562 ณ ห้องบุหลันพิทักษ์พล สถาบันค้นคว้าและพัฒนาผลิตภัณฑ์อาหาร มหาวิทยาลัยเกษตรศาสตร์ กรุงเทพมหานคร
ดร.สุวิทย์ รมว.อว. กล่าวว่า กระทรวงการอุดมศึกษา วิทยาศาสตร์ วิจัย และนวัตกรรม (อว.) นอกจากจะทํางานร่วมกับสภาหอการค้าแห่งประเทศไทย และสภาอุตสาหกรรมแห่งประเทศไทยแล้ว ยังต้องร่วมมือกับสภาเกษตรกรแห่งชาติ เพื่อแก้ปัญหาเรื่องความเหลื่อมล้ําทางรายได้ให้แก่ เกษตรกรไทย โดยปัญหาหลักที่พบอยู่มี 2 ประเด็นใหญ่คือ
1.ไม่มีนโยบายที่ชัดเจน การคิดและการแก้ปัญหายังมีวิธีคิดและทําแบบเก่า ทําให้ไม่สามารถขับเคลื่อนงานให้สอดคล้องไปกับ โมเดลเศรษฐกิจใหม่ของรัฐบาล อย่างBCG Model
2.สภาเกษตรกรแห่งชาติจะต้องทํางานร่วมกับสํานักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ (สอวช.) เพื่อนําความรู้ไปต่อยอดสินค้าเกษตรกลุ่มเก่าเช่น ข้าว ยาง มันสําปะหลัง และปาล์มน้ํามัน รวมไปถึงสินค้าเกษตรกรกลุ่มใหม่อย่าง ไผ่ กัญชง และแมลง (แหล่งโปรตีนใหม่)
และในอนาคตกระทรวง อว. จะเป็นโครงสร้างพื้นฐานให้กับเกษตรกรไทย ไม่ว่าจะเป็นเรื่องนวัตกรรมด้านการผลิต การเพิ่มคุณภาพของผลผลิต และการแปรรูปผลิตภัณฑ์การเกษตร ในรูปแบบของSmart Farmer
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รองปลัดวรวรรณฯ มอบหน้ากากอนามัยชนิดผ้าและอุปกรณ์ทางการแพทย์ให้โรงพยาบาลเจริญกรุงประชารักษ์
วันศุกร์ที่ 22 พฤษภาคม 2563
รองปลัดวรวรรณฯ มอบหน้ากากอนามัยชนิดผ้าและอุปกรณ์ทางการแพทย์ให้โรงพยาบาลเจริญกรุงประชารักษ์
นางวรวรรณ ชิตอรุณ รองปลัดกระทรวงอุตสาหกรรม มอบหน้ากากอนามัยชนิดผ้า จํานวน 5,000 ชิ้น และชุดอุปกรณ์ทางการแพทย์ (ชุด PPE) จํานวน 100 ชุด ให้กับโรงพยาบาลเจริญกรุงประชารักษ์
วันนี้ (22 พฤษภาคม 2563) นางวรวรรณ ชิตอรุณ รองปลัดกระทรวงอุตสาหกรรม มอบหน้ากากอนามัยชนิดผ้า จํานวน 5,000 ชิ้น และชุดอุปกรณ์ทางการแพทย์ (ชุด PPE) จํานวน 100 ชุด ให้กับโรงพยาบาลเจริญกรุงประชารักษ์ เพื่อแจกจ่ายให้กับบุคลากรทางการแพทย์หรือประชาชนผู้มาติดต่อ โดยมี นายแพทย์เกรียงไกร ตั้งจิตรมณีศักดา ผู้อํานวยการโรงพยาบาลเจริญกรุงประชารักษ์ เป็นผู้รับมอบ ณ โรงพยาบาลเจริญกรุงประชารักษ์
รัฐบาลไทย-ข่าวทำเนียบรัฐบาล-รมช.ธรรมนัส ลุยแก้แล้งจังหวัดสุรินทร์ ดันแผนพัฒนาอ่างเก็บน้ำห้วยเสนงและอำปึล
วันพุธที่ 14 สิงหาคม 2562
รมช.ธรรมนัส ลุยแก้แล้งจังหวัดสุรินทร์ ดันแผนพัฒนาอ่างเก็บน้ําห้วยเสนงและอําปึล
รมช.ธรรมนัส ลุยแก้แล้งจังหวัดสุรินทร์ ดันแผนพัฒนาอ่างเก็บน้ําห้วยเสนงและอําปึล หวังเพิ่มปริมาณน้ําต้นทุนในการอุปโภค-บริโภคของประชาชนอย่างยั่งยืน
ร้อยเอกธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการลงพื้นที่ตรวจติดตามการแก้ไขปัญหาภัยแล้ง และปล่อยขบวนรถน้ําแก้ปัญหาภัยแล้งช่วยโรงพยาบาลสุรินทร์ ณ จังหวัดสุรินทร์ ว่า "จังหวัดสุรินทร์ได้รับการประกาศเป็นพื้นที่ประสบภัยพิบัติแล้ว จํานวน 2 อําเภอ จากทั้งหมด 17 อําเภอ โดยในระยะเร่งด่วนกรณีโรงพยาบาลประจําจังหวัดสุรินทร์ประสบปัญหาขาดแคลนน้ํานั้น กระทรวงเกษตรและสหกรณ์ ได้ประสานกองทัพภาคที่ 2 หน่วยบัญชาการทหารพัฒนา และหน่วยงานที่เกี่ยวข้อง ดําเนินการขุดเจาะบ่อดาลและติดตั้งเครื่องกรองน้ํา ตั้งแต่วันที่ 11 สิงหาคมที่ผ่านมา จนถึงวันนี้สามารถขุดเจาะบ่อน้ําบาดาลได้แล้ว 8 บ่อ ซึ่งมีปริมาณน้ําเพียงพอต่อการใช้อุปโภค-บริโภคภายในโรงพยาบาลแล้ว
ส่วนปัญหาการขาดแคลนน้ําในพื้นที่อําเภอเมือง ได้ดําเนินการสูบน้ําจากแหล่งน้ําเหมืองหินเขาสวายขึ้นมาใช้ผลิตน้ําประปา จํานวน 2 บ่อ ซึ่งขณะนี้กําลังสูบน้ําจากบ่อที่ 2 ขึ้นมาใช้ คาดว่าจะมีน้ําสํารองไว้ใช้ได้อีก 3 เดือนข้างหน้า ดังนั้น ถือว่าวิกฤติการขาดแคลนน้ําในพื้นที่อําเภอเมือง จังหวัดสุรินทร์ได้คลี่คลายลงแล้ว ส่วนเรื่องปัญหาคุณภาพน้ํานั้น ได้สั่งการผ่านผู้ว่าราชการจังหวัดให้แก้ไขอย่างเร่งด่วนภายใน 3 วัน
สําหรับแผนในระยะยาว ได้สั่งการให้ปฏิบัติการฝนหลวงเพื่อเติมน้ําในเขื่อน และพื้นที่การเกษตรอย่างต่อเนื่อง รวมทั้งจะดําเนินการขุดบ่อน้ําบาดาลต่อไป เพื่อให้มีปริมาณน้ําสํารองสําหรับอุปโภค-บริโภคไว้ใช้อย่างเพียงพอในระยะยาว พร้อมกันนี้ได้เตรียมแผนพัฒนาอ่างเก็บน้ําห้วยเสนงและอ่างเก็บน้ําอําปึล เพื่อเพิ่มปริมาณน้ําเก็บกักด้วย ทั้งนี้ กระทรวงเกษตรฯ จะกํากับดูแลการแก้ไขปัญหาภัยแล้งอย่างต่อเนื่อง เอาจริงเอาจัง และจะติดตามผลการดําเนินงานอย่างใกล้ชิดอีกด้วย" รมช.ธรรมนัส กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-มท. 1 เป็นประธานมอบประกาศนียบัตร เข็มวิทยฐานะ และโล่รางวัลเรียนดี แก่ผู้สำเร็จการศึกษาอบรมหลักสูตรนักปกครองระดับสูง (นปส.) รุ่นที่ 72 และ 73
วันจันทร์ที่ 18 พฤศจิกายน 2562
มท. 1 เป็นประธานมอบประกาศนียบัตร เข็มวิทยฐานะ และโล่รางวัลเรียนดี แก่ผู้สําเร็จการศึกษาอบรมหลักสูตรนักปกครองระดับสูง (นปส.) รุ่นที่ 72 และ 73
มท. 1 เป็นประธานมอบประกาศนียบัตร เข็มวิทยฐานะ และโล่รางวัลเรียนดี แก่ผู้สําเร็จการศึกษาอบรมหลักสูตรนักปกครองระดับสูง (นปส.) รุ่นที่ 72 และ 73
วันที่ 15 พ.ย. 2562 เวลา 10.00 น. ณ ห้องประชุมอัษฎางค์ ชั้น 5 อาคารดํารงราชานุสรณ์ กระทรวงมหาดไทยพลเอก อนุพงษ์ เผ่าจินดารัฐมนตรีว่าการกระทรวงมหาดไทยเป็นประธานในพิธีมอบประกาศนียบัตร เข็มวิทยฐานะ และโล่รางวัลเรียนดี ให้แก่ผู้สําเร็จการศึกษาอบรมหลักสูตรนักปกครองระดับสูง (นปส.) รุ่นที่ 72 และรุ่นที่ 73 ประจําปีงบประมาณ พ.ศ. 2562 โดยมีนายฉัตรชัย พรหมเลิศ ปลัดกระทรวงมหาดไทยเป็นผู้กล่าวรายงาน พร้อมด้วยผู้บริหารระดับสูงของกระทรวงมหาดไทย ให้เกียรติเข้าร่วมพิธี
โอกาสนี้พลเอก อนุพงษ์ เผ่าจินดา รัฐมนตรีว่าการกระทรวงมหาดไทยได้ให้โอวาทแก่ผู้สําเร็จการศึกษาอบรมทุกท่านโดยมีใจความว่า ในนามของกระทรวงมหาดไทย ขอแสดงความยินดีแก่ผู้สําเร็จการศึกษาอบรมหลักสูตรนักปกครองระดับสูง ทั้ง 2 รุ่น ซึ่งสามารถผ่านการทดสอบในเบื้องต้นเป็นที่เรียบร้อยแล้ว และที่กล่าวว่าการทดสอบในเบื้องต้น นั้น เพราะบททดสอบที่แท้จริงเป็นการทดสอบว่าท่านจะสามารถนําความรู้ที่ได้รับจากการศึกษาอบรมไปประยุกต์ใช้สําหรับการทํางานที่อําเภอ จังหวัด หรือหน่วยงานของท่านได้อย่างไร และจากการเข้ารับการศึกษาอบรมในครั้งนี้ ผู้บังคับบัญชาเพื่อนร่วมงาน ผู้ใต้บังคับบัญชา หรือผู้ที่เกี่ยวข้อง ตลอดจนพี่น้องประชาชน ย่อมคาดหวังในตัวท่านทั้งหลายว่าจะสามารถนําแนวคิดหรือวิทยาการใหม่ๆ กลับไปใช้ในการปฏิบัติหน้าที่ในราชการได้ ดังนั้น เมื่อท่านกลับไปแล้ว ขอให้นําความรู้ที่ได้รับไปสนับสนุนการทํางานของอธิบดี ผู้ว่าราชการจังหวัด หรือผู้บังคับบัญชา ให้เกิดผลสัมฤทธิ์ในการปฏิบัติราชการและขอให้ท่านพึงระลึกไว้อยู่เสมอว่า ท่านต้องเป็นผู้นําการเปลี่ยนแปลง เป็นผู้นําที่จะนําความรู้ต่างๆ ที่ได้เรียนรู้ เพื่อกลับไปพัฒนาและขยายผลแก่เพื่อนร่วมงาน ผู้ใต้บังคับบัญชา ทั้งนี้ ขอให้ท่านเป็นผู้นําที่ดีและเก่ง มีคุณภาพควบคู่กับจริยธรรมสามารถบําบัดทุกข์ บํารุงสุข ให้แก่ประชาชนและสังคมโดยส่วนรวมได้อย่างมีประสิทธิภาพ สุดท้ายนี้ ขออํานาจสิ่งศักดิ์สิทธิ์ที่ท่านนับถือ โปรดอํานวยพรให้ท่านมีกําลังกาย กําลังใจ และกําลังสติปัญญา เพื่อที่จะร่วมกันสร้างสรรค์พัฒนาประเทศชาติอันเป็นที่รักยิ่งของพวกเรา ให้เจริญก้าวหน้ายิ่งๆ ขึ้นไป
สําหรับผู้สําเร็จการศึกษาอบรมในครั้งนี้ มีจํานวนทั้งสิ้น 200 คน ประกอบด้วย หลักสูตรนักปกครองระดับสูง (นปส.)รุ่นที่ 72 จํานวน 100 คน เข้ารับการศึกษาอบรม ระหว่างวันที่ 3 เมษายน–28 มิถุนายน 2562 และรุ่นที่ 73 จํานวน 100 คนเข้ารับการศึกษาอบรม ระหว่างวันที่ 17 มิถุนายน–6 กันยายน 2562 ใช้เวลาศึกษาอบรม รุ่นละ 12 สัปดาห์ ณ วิทยาลัยมหาดไทยอําเภอบางละมุง จังหวัดชลบุรี ดําเนินการโดย สถาบันดํารงราชานุภาพ สํานักงานปลัดกระทรวงมหาดไทย ซึ่งเป็นหลักสูตรเพื่อพัฒนาศักยภาพการบริหารงานของผู้บริหารให้เป็นผู้นําที่มีวิสัยทัศน์ มีสมรรถนะด้านการบริหารจัดการที่ดี มีคุณธรรมและจริยธรรม มีความมุ่งมั่นในการปฏิบัติราชการ โดยยึดหลักการบริหารราชการภาครัฐแนวใหม่ และการบริหารกิจการบ้านเมืองที่ดี ทําให้ผู้เข้ารับการศึกษาอบรมสามารถนําความรู้และวิทยาการใหม่ๆ ที่ได้กลับไปประยุกต์ใช้ในการพัฒนางานของหน่วยงาน เพื่อประโยชน์สุขแก่พี่น้องประชาชน และประเทศชาติสืบไป
กองสารนิเทศ สป.มท.
ครั้งที่ 194/2562